### Resume

Økonomiudvalget fik på møde den 21. marts 2022 en gennemgang af de områder i kommunen, hvor der kan tilvejebringes parcelhusgrunde med henblik på udbud og salg. I forlængelse heraf indstilles det, at der bevilges og gennemføres byggemodning af 18 parceller på Brethparken, [adresse], 37 parceller i [adresse], 10 parceller i [adresse], 22 parceller på Nadia Jespersen, Jelling, 24 parceller i [adresse] og 17 parceller i [adresse].

### Sagsfremstilling

Brethparken, [adresse] - 2. etape og 3. etape:
Vejle Kommune ejer et areal ved [adresse], [adresse], der ved lokalplan nr. 1284 er udlagt til boligformål. Kommunen byggemodnede og udbød i 2021 i alt 36 parcelhusgrunde i udstykningens første etape, hvoraf 21 grunde er solgt. Der er fortsat interesse for grundene i området. Det resterende del af lokalplanens område kan i medfør af lokalplanen anvendes til en kombination af åben/lav og tæt/lav boligbebyggelse.

Det indstilles, at der bevilges og igangsættes byggemodning af 18 parcelhusgrunde i [adresse], som vist på vedlagte kortbilag. Udgifter hertil anslås af Anlæg & Infrastruktur at udgøre 8,3 mio. kr. Den resterende del af området reserveres udbud af to mindre parceller til tæt/lav boligbebyggelse i overensstemmelse med lokalplan nr. 1284. Grundene forventes at være færdigbyggemodnede primo 2023.

[adresse], [adresse] - 2. etape:

Vejle Kommune ejer et areal ved [adresse] i [adresse], der ved lokalplan nr. 1264 er udlagt til boligformål. Kommunen byggemodnede og udbød i 2021 i alt 29 parcelhusgrunde i udstykningens første etape, hvoraf 22 grunde er solgt. Der er fortsat interesse for grundene i området.

Det indstilles, at der bevilges og igangsættes byggemodning af 37 parcelhusgrunde ved [adresse], som vist på vedlagte kortbilag.
Udgifter hertil anslås af Anlæg & Infrastruktur at udgøre 16,1 mio. kr. Grundene forventes færdigbyggemodnede primo 2023.

Nicolaj Poulsen, [adresse]:
Vejle Kommune har de senere år byggemodnet og udbudt 25 parcelhusgrunde på 3 boligveje i udstykningen ved [adresse] i [adresse] indenfor lokalplan nr. 1051. Der er udsolgt på de første 2 boligveje, og den tredje boligvej med 10 grunde er netop udbudt. Juridisk Kontor oplever fortsat stor interesse for parcelhusgrunde i området.

Ved denne sag indstilles til bevilling og igangsætning af byggemodning af 10 parceller på den 4. og sidste boligvej. jf. vedlagte kortbilag. Udgiften hertil er af Anlæg & Infrastruktur anslået til at udgøre 4 mio. kr. Anlæg & Infrastruktur oplyse, at byggemodningen forventes afsluttet primo 2023.

[adresse], Jelling - 2. etape

I lokalplan nr. 1235's område ved [adresse], har Vejle Kommune anlagt stamvejen samt byggemodnet og udbudt 11 parcelhusgrunde på Nadia Jespersen, hvoraf der er 4 grunde tilbage. Et andet område indenfor lokalplanen er udbudt og solgt til tæt/lav boligbebyggelse. Lokalplanen giver mulighed for, at der udstykkes 22 såkaldte kompaktparceller i området øst for parcelhusgrundene på Nadia Jespersen. Kompaktparceller er mindre parcelhusgrunde på mellem 400-500 m2, der i et vist omfang efterspørges i markedet.

Det indstilles, at der bevilges og igangsættes byggemodning af 22 kompaktparceller ved Nadia Jespersen, som vist på vedlagte kortbilag.

Udgifter hertil anslås af Anlæg & Infrastruktur at udgøre 6,2 mio. kr. Byggemodningen kan forventes afsluttet primo 2023.

Mark Bertelsen vej, [adresse]:

Vejle Kommune har de senere år byggemodnet og udbudt 33 parcelhusgrunde i [adresse] fordelt på 2 boligveje, hvoraf 24 er solgt. Der er fortsat stor interesse for parcelhusgrunde i området. Lokalplan nr. 1211 giver mulighed for at der udstykkes 40 grunde på den tredje boligvej.

Ved denne sag indstilles til bevilling og igangsætning af 24 grunde på den 3. boligvej jf. vedlagte kortbilag. Udgiften hertil er af Anlæg & Infrastruktur anslået til at udgøre 10,4 mio. kr. Byggemodningen kan forventes afsluttet medio 2023.

Pjedstedvej, [adresse] - 2. etape

Vejle Kommune ejer tre af fire etaper indenfor lokalplan nr. 1300, der udlægger et område ved [adresse], [adresse], til boligformål. Vejle Kommune er ved at færdiggøre etablering af første del af stamvejen ind i området samt byggemodningen af 15 grunde i udstykningens 1. etape mod vest. Ejeren af lokalplanens etape 3 ønsker at realisere byggemodningen af sit område, hvilket forudsætter en forlængelse af stamvejen, som vist på vedlagte kortbilag. Der arbejdes på en aftale mellem Vejle Kommune og den private ejer om fordelingen af udgifterne til anlæggelse af stamvejen, således at den private ejer bidrager forholdsmæssigt til hertil ud fra antallet af grunde i ejerens område. Det forventes, at den private lodsejer skal bidrag med ca. 785.000 kr. ex. moms til stamvejen.

Ved denne sag indstilles til bevilling og igangsætning af 17 grunde i 2. etape af udstykningen samt forlængelse af stamvejen indenfor lokalplan nr. 1300 jf. vedlagte kortbilag. Udgiften hertil er af Anlæg & Infrastruktur anslået til at udgøre 8,25 mio. kr. Anlæg & Infrastruktur forventer, at byggemodningen kan være færdig primo 2023.

### Økonomi

![](data:image/png;base64...)

![](data:image/png;base64...)

Opsummering af de bevillingsmæssige konsekvenser:

Sagen medfører, at der gives anlægsbevilling og afsættes rådighedsbeløb på i alt 53,25 mio. kr. i udgifter til byggemodning af parcelhusgrunde i [adresse], [adresse], [adresse], Jelling, [adresse] og [adresse]. Samtidig gives en indtægtsbevilling til vejbidrag fra privat lodsejer i udstykningen i [adresse] på 785.000 kr.
Byggemodningerne finansieres delvis af puljen til nye byggemodninger med 16,023 mio. kr. af det afsatte rådighedsbeløb i 2023, 2024 og 2026 samt forhøjelse af rammen til salg af boligformål med 36,442 mio. kr. fordelt på årene 2023-2025.

Afledt drift:
Der er afledt drift til gadelys og drift af off. veje fra 2023 på 38.000 kr. stigende til 118.000 kr. fra 2024 og frem. Den afledte drift indgår i budgetlægningen for 2023-2026 spor 2.

Høring:

Økonomi & Controlling har ingen bemærkninger af bevillingsmæssig karakter.

### Sagens videre forløb

Sagen skal behandles i Byrådet.

### Historik

Kommunaldirektøren indstiller, 19. april 2022, pkt. 83:

at Teknisk Udvalg anmodes om at gennemføre byggemodning af 18 parceller på Brethparken, Gauerslund jf. vedlagte kortbilag,

at Teknisk Udvalg anmodes om at gennemføre byggemodning af 37 ved [adresse] i [adresse] jf. vedlagte kortbilag,

at Teknisk Udvalg anmodes om at gennemføre byggemodning af 10 parceller ved [adresse], [adresse] jf. vedlagte kortbilag,

at Teknisk Udvalg anmodes om at gennemføre byggemodning af 16 kompaktparceller ved Nadia Jespersen, Jelling jf. vedlagte kortbilag,

at Teknisk Udvalg anmodes om at gennemføre byggemodning af 24 parceller ved Ivan Carlsen i [adresse] vedlagte kortbilag,

at Teknisk Udvalg anmodes om at gennemføre byggemodning af 17 parceller samt forlængelse af stamvejen ved [adresse], [adresse] jf. vedlagte kortbilag, og

at de økonomiske konsekvenser under afsnittet, Økonomi, godkendes.

Beslutning fra Økonomiudvalget, 19. april 2022, pkt. 83:

Anbefales.

Winni Kristoffersen tog forbehold for sin stillingtagen til Byrådets behandling af sagen.

### Beslutning

Godkendt.